ମାଲେସିଆ ବିମାନ ନିଖୋଜକୁ ନେଇ ମାଲେସିଆ ସରକାର ଦୁର୍ଘଟଣା ହୋଇଛି ବୋଲି ସ୍ପଷ୍ଟୀକରଣ ଦେଇ ଥିଲେ ବି ଏବେ ବି ସଂପୂର୍ଣ୍ଣ ଘଟଣା ଉପରୁ ପରଦା ଉଠିନି । ବିଭିନ୍ନ ଦେଶର ଉପଗ୍ରହଦ୍ୱାରା ଉତୋଳନ ହୋଇଥିବା ଚିତ୍ରକୁ ଆଧାର କରି ମାଲେସିଆ ସରକାର ନିଖୋଜ ବିମାନ ଦୁର୍ଘଟଣା ହୋଇଛି ବୋଲି ଘୋଷଣା କରିଥିଲେ ବି ଏ ପଯ୍ର୍ୟନ୍ତ ବିମାନର ଭଗ୍ନାବଶେଷ ଉଦ୍ଧାର କରାଯାଇ ପାରିନାହିଁ । ସେହିପରି ପୂର୍ବରୁ ଅନ୍ୟ କେତେକ ରିପୋର୍ଟରେ ବିମାନ ଅପହରଣ ହୋଇଥିବାର ମଧ୍ୟ ପ୍ରକାଶ କରାଯାଇଛି । ଚୀନର ଏକ ଗଣମାଧ୍ୟମ କେତେକ ବିମାନଯାତ୍ରୀଙ୍କ ମୋବାଇଲ ଫୋନ ରିଙ୍ଗ ହେଉଥିବାର ପ୍ରକାଶ କରିଥିଲେ । ତେବେ ଏହା ଗୁଜବ ବୋଲି ମାଲେସିଆ ସରକାର ପୂର୍ବରୁ କହିଥିଲେ । ସେହିପରି ଚୋରା ପାସପୋର୍ଟ ନେଇ ଯାତ୍ରା କରିଥିବା ଦୁଇ ଇରାନୀ ନାଗରିକଙ୍କ ଆତଙ୍କବାଦୀ ସଂପୃକ୍ତିକୁ ନେଇ ମଧ୍ୟ ପୂର୍ବରୁ ଚର୍ଚ୍ଚା ହେଉଥିଲା ଓ ସେମାନେ ବିମାନକୁ ଅପହରଣ କରିଥାଇ ପାରନ୍ତି ବୋଲି ରିପୋର୍ଟ ପ୍ରକାଶ ପାଇଥିଲା । ତେବେ ଅନ୍ତର୍ଜାଜାତୀୟ ପୁଲିସ ସଂଗଠନର ମହାନିର୍ଦ୍ଦେଶକ ରିଚାର୍ଡ କେ ନବଲ ଏହି ରିପୋର୍ଟ କୈାଣସି ସତ୍ୟତା ନାହିଁ ବୋଲି କହିଛନ୍ତି । 

ଦୁର୍ଘଟଣା ନା ଅପହରଣ
ବିଶ୍ୱର କେତେକ ପ୍ରମୁଖ ବିମାନ ଦୁର୍ଘଟଣା
ବିମାନରେ ଥିଲେ ୫ ଭାରତୀୟ ଯାତ୍ରୀ
ଶେଷ ବାର୍ତା ଅଲ ରାଇଟ ଗୁଡ ନାଇଟ